Arfer Da gan y Cyngor - Posts in Category: COVI9-19 (Gwirfoddoli - Digidol) - CLILC
Posts in Category: COVI9-19 (Gwirfoddoli - Digidol)
Ein Sir Fynwy (Cyngor Sir Fynwy)
Mae Tîm Cefnogaeth Gymunedol Cyngor Sir Fynwy yn 'asesu'r angen', ac mewn partneriaeth gyda gwirfoddolwyr, maent yn cynnig ystod eang o wasanaethau cefnogi, megis: casglu a danfon siopa a meddyginiaethau, darparu parseli bwyd a phrydau parod i'r sawl sydd eu hangen, gwasanaethau cyfeillio, ac ati.
Mae cyfrwng digidol https://ourmonmouthshire.org wedi cael ei ddatblygu i gyd-fynd â'r gweithgareddau presennol, a fydd yn cynnwys swyddogaeth bancio amser. Mae dros 1000 o wirfoddolwyr yn weithredol o fewn y sir. Mae'r Timau Datblygu Ardal wedi llunio darlun o ofynion gwirfoddoli ar gyfer pob un o'r 60 + grŵp gweithredu yn y gymuned sy'n cael eu cefnogi gan y cyngor a phartneriaid allweddol i gyfuno ymateb a galw gwirfoddolwyr.
Dydd Mercher, 17 Mehefin 2020 09:25:00 Categorïau: Cefnogi Pobl Agored i Niwed COVI9-19 COVI9-19 (Gwirfoddoli - Digidol) COVID-19 (Gwirfoddoli - Partneriaeth) Sir Fynwy
Gyda'n Gilydd dros Gaerdydd (Cyngor Caerdydd)
Sefydlwyd cynllun Gyda'n Gilydd dros Gaerdydd, Cyngor Caerdydd ar ddechrau argyfwng COVID-19. Mae 1,200 nawr wedi cofrestru gyda'r cynllun, sydd wedi gweithredu fel gwasanaeth brocer, i gyfuno pobl sy'n dymuno helpu gyda chyfleoedd gwirfoddoli ar draws y ddinas. Mae Gwirfoddoli Caerdydd a ddatblygwyd mewn partneriaeth gyda sefydliadau y trydydd sector yn cynnig cyfleuster chwilio ar-lein am sefydliadau a busnesau lleol sy'n danfon nwyddau at y stepen drws, a lle gall breswylwyr gofrestru i wirfoddoli. Mae gwaith yn mynd rhagddo i sefydlu rhwydwaith o sefydliadau angor h.y. sefydliadau cymeradwyedig a sefydledig, i gefnogi y nifer o sefydliadau newydd sy'n cael eu creu mewn ymateb uniongyrchol i bandemig COVID-19.
Gan weithio gyda staff y Cyngor, mae gwirfoddolwyr yn chwarae rôl bwysig wrth baratoi a dosbarthu bwyd a nwyddau hanfodol mewn parseli argyfwng i bobl sy'n profi anawsterau yn ystod y pandemig oherwydd eu bod yn hunan-ynysu, neu oherwydd effaith ariannol yr argyfwng. Mae gan Dîm bwyd y Cyngor ychydig dan 1,200 o wirfoddolwyr ac maent yn dibynnu ar rhwng 10-15 o wirfoddolwyr y dydd i godi, pacio a danfon bwyd.
Dydd Mercher, 17 Mehefin 2020 00:00:00 Categorïau: Caerdydd Cefnogi Pobl Agored i Niwed COVI9-19 COVI9-19 (Gwirfoddoli - Digidol) COVID-19 (Gwirfoddoli - Partneriaeth)